Innhold

[1 Hensikt 1](#_Toc256000000)

[2 Målgruppe og avgrensning 1](#_Toc256000001)

[3 Ansvar nasjonal koordinator 1](#_Toc256000002)

[4 Møtetidspunkt 2](#_Toc256000003)

[5 Kriterier for oppmelding av pasienter 2](#_Toc256000004)

[6 Oppmelding til møtet 2](#_Toc256000005)

[6.1 Ekstern henvisning til protonbehandling 2](#_Toc256000006)

[6.2 Ekstern oppmelding til diskusjon proton til nasjonalt proton MDT 2](#_Toc256000007)

[6.3 Intern oppmelding fra HUS eller OUS til nasjonalt proton MDT 3](#_Toc256000008)

[6.4 Praktisk rundt oppmelding til nasjonalt proton MDT 3](#_Toc256000009)

[7 Gjennomføring av nasjonalt proton MDT 3](#_Toc256000010)

[7.1 Nasjonalt videomøte 3](#_Toc256000011)

[7.2 Innlogging 3](#_Toc256000012)

[7.3 Prioritering 3](#_Toc256000013)

[7.4 Deltakere 3](#_Toc256000014)

[7.5 Møteleder 3](#_Toc256000015)

[7.6 Praktisk 3](#_Toc256000016)

[7.7 Hva skal presenteres 3](#_Toc256000017)

[7.8 Ansvar 4](#_Toc256000018)

[8 Oversikt og register 4](#_Toc256000019)

[9 Referanser 4](#_Toc256000020)

[10 Forankring 4](#_Toc256000021)

[11 Endringer siden forrige versjon 4](#_Toc256000022)

# Hensikt

Diskutere pasienter som er kandidater for protonbehandling.

# Målgruppe og avgrensning

For å gi alle kreftpasienter i Norge samme tilbudet om protonbehandling legges det opp til nasjonale MDT-møter. Disse skal i første omgang koordineres mellom de fire universitetssykehusene UNN, St. Olavs, OUS og HUS med hjelp av en overordnet koordinerende rolle, heretter kalt «Nasjonal koordinator», (på omgang mellom HUS og OUS) og en pasientliste. Det skal sikres at alle pasienter som blir henvist til møtene blir prioritert iht. behandlingsprioritet og ikke hvor de kommer fra.

# Ansvar nasjonal koordinator

Sykehuset med nasjonal koordinator har ansvar for følgende oppgaver:

* Sette opp pasientlisten, med prioritering avhengig av hastegrad
* Distribuere anonymisert pasientliste før møtet og definere hvem som presenterer de ulike pasientene
* Sikre at alle pasientene som er aktuelle blir diskutert
* Holde kontroll over tiden slik at møtene blir effektivt gjennomført

Hver region er selv ansvarlig for hvordan pasienter blir lokalt fanget opp og henvist til MDT-møtet.

Oppgaven som nasjonal koordinator går på omgang mellom OUS og HUS. OUS har ansvar 1. februar til 31. august, HUS fra 1. september til 31. januar.

# Møtetidspunkt

Daglig kl 9:00-10:00

OBS: møtet avholdes bare når det er oppmeldte pasienter

Pasientgrupper (forslag, til oppstart, kan bli endret basert på ønsker fra faggrupper)

* **Mandag**: Hode/hals
* **Tirsdag**: Barn, CNS, sarkom, andre tumorgrupper
* **Onsdag**: Hode/hals
* **Torsdag**: Barn, CNS, sarkom, andre tumorgrupper
* **Fredag**: Hode/hals

# Kriterier for oppmelding av pasienter

* Pasienter som er henvist til protonbehandling for etablert indikasjon
* Pasienter som er henvist til protonbehandling i klinisk studie (randomisert eller prospektiv observasjonsstudie)
* Pasienter som ønskes vurdert for protonbehandling basert på sammenlignende doseplan og evt. NTCP, eller basert på andre kriterier (alder, dosevurdering)

# Oppmelding til møtet

## Ekstern henvisning til protonbehandling

* Mal «Nasjonal henvisningsmal til vurdering for protonterapi» fylles ut av henvisende lege
* UNN sender som henvising til postkasse «Oslo universitetssykehus HF – Onkologi, Oslo Universitetssykehus Hf»
* St. Olav sender henvisning til «Helse-Bergen HF – Onkologi – Protonbehandling»

## Ekstern oppmelding til diskusjon proton til nasjonalt proton MDT

* Mal «Oppmelding av pasient til MDT proton» fylles ut av henvisende lege
* UNN sender som henvising til postkasse «Oslo universitetssykehus HF – Onkologi, Oslo Universitetssykehus HF»
* St. Olav sender henvisning til «Helse-Bergen HF – Onkologi – Protonbehandling»

## Intern oppmelding fra HUS eller OUS til nasjonalt proton MDT

Det refereres til interne dokumenter ved HUS og OUS.

## Praktisk rundt oppmelding til nasjonalt proton MDT

* Frist for oppmelding er kl 12 dagen før
* Dersom pasienten blir meldt opp kort tid før fristen må henvisende sykehus informere om pasienten per telefon:
  + OUS: 22934584 eller 97429514
  + HUS: 55972086 eller 96047824
* Nasjonal koordinator kommuniserer med det andre sykehuset med protonterapi og lager en samlet prioritert liste
* Nasjonal koordinator sender ut e-post til standard e-postgruppe med personer med koordineringsansvar på hvert av de fire sykehusene innen kl 13 dagen før møtet
* E-post skal inneholde: Kjønn, fødselsår, diagnose, problemstilling, henvisende sykehus og lege. For eksempel: Mann, 1995. Meningeom. Proton vs foton. OUS. Brandal.

# Gjennomføring av nasjonalt proton MDT

## Nasjonalt videomøte

Digitalt møterom via Norsk Helsenett (<https://join.nhn.no>).

Det er begrenset antall møtedeltakere som kan inkluderes i det digitale møterommet så det er ønskelig at man sitter samlet ved de ulike lokalisasjonene.

## Innlogging

Nasjonal koordinator logger inn som vert, de andre sykehusene som deltakere.

De som skal presentere pasienter/bilder/doseplaner bør ha forberedt seg.

* Møterom ID: 91192135
* Pinkode deltagere: 7183
* Pinkode møteleder (vert): 6631. Deretter må \*7 (stjerne + syv) tastes inn for å tillate deltagelse fra andre.

## Prioritering

Henvisende sykehus SOH og UNN først, deretter OUS og HUS

Hvis det er flere tumorgrupper, tas de samlet (pga. kompetanse)

## Deltakere

Onkolog, fysiker og doseplanlegger fra sykehus som har henvist pasient til møtet. I tillegg skal HUS og OUS alltid stille med relevant personale mtp problemstillingene som skal diskuteres. Det bør være personer med kompetanse på behandling av tumorgruppen og på protonbehandling. Ved diskusjon av barn kan det være aktuelt med barneonkolog/anestesi.

## Møteleder

Møteledelse roterer mellom OUS og HUS, og følger nasjonal koordinator-rolle.

* Lede møtet
* Sikre tilstrekkelig diskusjon, og styre tiden
* Se til at det konkluderes om anbefalt behandling

## Praktisk

10 minutter/pasient, maksimalt 6 pasienter

## Hva skal presenteres

* Presentere pasienten, kort sykehistorie
* Eventuell kjemoterapi/kirurgi, andre forhold
* Planlagt strålebehandling inkludert målvolum, totaldose, fraksjonering, ønsket tidspunkt
* Hva ønsker man oppnå med evt. protonbehandling
* Har pasient samtykket til NORPREG eller aktuell studie?
* Vise protonplan (hvis aktuell også fotonplan) med fokus på dosedekning og forskjeller
* Presentere dosimetriske data relevante for pasientseleksjon (ΔNTCP, Δ dose til OAR, etc)

Intern logistikk er ikke del av møtet, men logistikk mellom sykehusene kan være aktuelt

## Ansvar

Ansvaret følger pasienten.

* Dersom pasienten er **meldt til diskusjon**, er det henvisende sykehus som har meldt opp pasienten som har ansvar for å presentere pasienten og dokumentere konklusjonen.
* Dersom pasienten er **henvist til protonbehandling** ved OUS eller HUS, er det OUS/HUS som har ansvar for å presentere pasienten og dokumentere konklusjonen.

# Oversikt og register

Alle pasienter som diskuteres på nasjonalt proton MDT er aktuelle for inklusjon i Norsk proton- og stråleterapiregister (NORPREG).

Det bør føres en oversikt over pasientene som diskuteres. Nasjonal koordinator kompletterer pasientlisten med konklusjon fra MDT (proton eller foton samt begrunnelse).

Flerregional behandlingstjeneste for protonterapi bør rapportere antall og type pasienter som diskuteres i nasjonalt proton MDT.

# Referanser

Interne referanser

|  |  |
| --- | --- |
|  |  |

Eksterne referanser

|  |
| --- |
|  |

# Forankring

# Endringer siden forrige versjon

Diskutere pasienter som er kandidater for protonbehandling.